সারদাকাণ্ডে প্রাক্তন তৃণমূল সাংসদ কুণাল ঘোষকে টানা আট ঘন্টা জেরা করল কেন্দ্রীয় গোয়েন্দা সংস্থা সিবিআই। বহিষ্কৃত তৃণমূল সাংসদ কুণাল ঘোষের দেওয়া বয়ান রেকর্ডও করেছে কেন্দ্রীয় গোয়েন্দা সংস্থার আধিকারিকরা। কুণাল ঘোষকে ম্যারাথন জেরার পর সারদাকাণ্ডে তৃণমূলের বিরুদ্ধে আরও তথ্য প্রমাণ সংগ্রহ করেছে সিবিআই, এমনটাই সূত্রের খবর।
 ওয়েব ডেস্ক: সারদাকাণ্ডে প্রাক্তন তৃণমূল সাংসদ কুণাল ঘোষকে টানা আট ঘন্টা জেরা করল কেন্দ্রীয় গোয়েন্দা সংস্থা সিবিআই। বহিষ্কৃত তৃণমূল সাংসদ কুণাল ঘোষের দেওয়া বয়ান রেকর্ডও করেছে কেন্দ্রীয় গোয়েন্দা সংস্থার আধিকারিকরা। কুণাল ঘোষকে ম্যারাথন জেরার পর সারদাকাণ্ডে তৃণমূলের বিরুদ্ধে আরও তথ্য প্রমাণ সংগ্রহ করেছে সিবিআই, এমনটাই সূত্রের খবর। কুণালের বয়ানে আরও কী কী তথ্য হাতে এসেছে কেন্দ্রীয় সংস্থার তা ক্রমশ প্রকাশ্য। কারণ, কুণাল ঘোষের বয়ানের ভিত্তিতেই ফের জেরা হতে পারে সারদাকাণ্ডে অভিযুক্ত তৃণমূল নেতা মন্ত্রীদের। ইতিমধ্যেই রোজভ্যালি কাণ্ডে সিবিআইয়ের হেফাজতে রয়েছেন তৃণমূলের দুই সাংসদ সুদীপ বন্দ্যোপাধ্যায় এবং তাপস পাল। এই তদন্তে সিবিআই স্ক্যানারে তৃণমূলের নেতা মন্ত্রীরা ছাড়াও রয়েছেন টলিউডের খ্যাতনামা ব্যক্তিত্বরা। এমন সময় কুণালের বয়ান রেকর্ড বেশ তাৎপর্যপূর্ণ বলেই মনে করেছেন রাজনৈতিক মহলের একাংশ।